ระเบียบระเบียบว่าด้วยวิธีการพิจารณารับบรรจุข้าราชการที่ออกจากราชการไปแล้วกลับเข้ารับราชการ[๑] อาศัยอำนาจตามความในมาตรา ๑๑ (๘) และมาตรา ๓๒แห่งพระราชบัญญัติระเบียบข้าราชการพลเรือน พ.ศ. ๒๔๙๗ ก.พ.วางระเบียบวิธีการพิจารณารับบรรจุข้าราชการที่ออกจากราชการไปแล้วกลับเข้ารับราชการไว้ดังต่อไปนี้ข้อ ๑ระเบียบนี้ให้ใช้บังคับแก่กระทรวง ทบวง กรม ฝ่ายพลเรือนข้อ ๒ให้ยกเลิกระเบียบว่าด้วยวิธีการพิจารณารับบรรจุข้าราชการที่ออกจากราชการไปแล้วกลับเข้ารับราชการฉบับลงวันที่ ๙ มิถุนายน พ.ศ. ๒๔๙๗ข้อ ๓ข้าราชการออกจากราชการไปแล้ว ถ้าสมัครกลับเข้ารับราชการในตำแหน่งข้าราชการพลเรือนในชั้น อันดับและขั้นที่ไม่สูงกว่าเดิม ให้ยื่นคำขอพร้อมด้วยเอกสาร ดังต่อไปนี้(๑) หนังสือแสดงคุณสมบัติตามพระราชบัญญัติระเบียบข้าราชการพลเรือน พ.ศ. ๒๔๙๗ และหลักฐานแสดงพื้นความรู้(๒) หนังสือรับรองการตรวจโรคจากแพทย์ซึ่งทางราชการรับรอง(๓) ประวัติการรับราชการที่ได้เคยทำมาก่อนแล้วทุกแห่งโดยมีหนังสือรับรองของเจ้าสังกัดเดิมซึ่งมีตำแหน่งไม่ต่ำกว่าอธิบดีว่ามีความประพฤติอย่างไร และออกจากราชการนั้นไปเพราะเหตุใด(๔) ประวัติระหว่างอยู่นอกราชการจนถึงวันยื่นใบสมัครกลับเข้ารับราชการโดยมีหนังสือรับรองของผู้อำนวยการ หรือของผู้จัดการหน่วยงานซึ่งผู้นั้นเคยทำงานภายหลังที่ออกจากราชการทุกแห่ง (ถ้าเคย)ว่ามีความประพฤติอย่างไร ทำงานในหน้าที่อย่างไร ผลของงานในหน้าที่เป็นอย่างไร และออกจากงานนั้นไปเพราะเหตุใดข้อ ๔ ข้าราชการผู้ใดออกจากราชการไปเพราะหย่อนความสามารถด้วยเหตุใดๆ ในอันที่จะปฏิบัติหน้าที่ราชการของตนจะกลับเข้ารับราชการได้ต่อเมื่อเหตุที่ทำให้หย่อนความสามารถนั้นได้สิ้นสุดลงแล้วข้อ ๕ให้ปลัดกระทรวง ปลัดทบวง หรืออธิบดีเจ้าสังกัดที่จะรับบรรจุ แล้วแต่กรณีเป็นผู้พิจารณารับสมัคร ตลอดจนตรวจสอบเรื่องต่าง ๆ ตามข้อ ๓ และข้อ ๔ถ้าเห็นเป็นการสมควรให้นำเสนอผู้มีอำนาจและหน้าที่พิจารณาอนุมัติการโอนตามมาตรา ๓๐เพื่อพิจารณาอนุมัติ การพิจารณาให้เพ่งเล็งถึงผลแห่งงานเป็นสำคัญโดยเฉพาะอย่างยิ่งตำแหน่งข้าราชการพลเรือนที่จะบรรจุใหม่นั้นต้องมีลักษณะงานคล้ายกับตำแหน่งเดิมหรือต้องใช้วิชาที่ผู้นั้นได้รับปริญญาหรือประกาศนียบัตรนอกจากนี้จะให้ทดลองปฏิบัติการงานดูก่อนบรรจุก็ได้ข้อ ๖เมื่อผู้มีอำนาจและหน้าที่พิจารณาอนุมัติการโอนตามมาตรา ๓๐พิจารณาเห็นว่าเหมาะสมกับราชการที่จะรับเข้าบรรจุและอนุมัติแล้วให้ผู้มีอำนาจสั่งบรรจุตามมาตรา ๓๐ สั่งบรรจุได้ข้อ ๗ห้ามมิให้บรรจุข้าราชการที่ออกจากราชการไปแล้วกลับเข้ารับราชการก่อนวันที่ผู้มีอำนาจและหน้าที่พิจารณาอนุมัติการโอนตามมาตรา๓๐ ได้พิจารณาอนุมัติข้อ ๘ในกรณีที่เห็นสมควรจะบรรจุในชั้น อันดับ หรือขั้นที่สูงกว่าเดิมให้ขออนุมัติ ก.พ. เป็นราย ๆ ไป การขออนุมัติ ก.พ.ให้เจ้ากระทรวงที่จะรับบรรจุส่งเอกสารต่าง ๆ ตามข้อ ๓ และข้อ ๔ พร้อมทั้งชี้แจงเหตุผลในการที่ควรบรรจุในชั้นอันดับหรือขั้นที่สูงกว่าเดิมโดยละเอียดไปเพื่อประกอบการพิจารณาของ ก.พ. ด้วยข้อ ๙เมื่อได้สั่งบรรจุแล้วให้ส่งเอกสารต่าง ๆดังต่อไปนี้อย่างละสองชุดไปยังสำนักงาน ก.พ. ภายในกำหนดสามสิบวันนับแต่วันบรรจุเป็นต้นไปคือ(๑) สำเนาใบสมัคร(๒) สำเนาคำสั่งบรรจุ(๓) สำเนารายงานการประชุม หรือสำเนามติคณะรัฐมนตรีแล้วแต่กรณี(๔) สำเนาหนังสือแสดงคุณสมบัติ หลักฐานแสดงพื้นความรู้และหนังสือรับรองการตรวจโรคจากแพทย์ซึ่งทางราชการรับรอง(๕) สำเนารายงานการตรวจสอบ(๖) ทะเบียนประวัติข้าราชการพลเรือน (ก.พ. ๗)ที่กรอกข้อความและตรวจสอบถูกต้องแล้วแบบรายงานการตรวจสอบให้เป็นไปตามแบบท้ายระเบียบนี้ข้อ ๑๐การบรรจุข้าราชการที่ออกจากราชการไปแล้วกลับเข้ารับราชการเป็นข้าราชการพลเรือนซึ่งได้ปฏิบัติตามระเบียบว่าด้วยวิธีการพิจารณารับบรรจุข้าราชการที่ออกจากราชการไปแล้วกลับเข้ารับราชการฉบับลงวันที่ ๙ มิถุนายน พ.ศ. ๒๔๙๗ ให้เป็นไปตามระเบียบนั้นวิธีการพิจารณาเพื่อรับบรรจุข้าราชการตามมาตรา ๕๕แห่งพระราชบัญญัติระเบียบข้าราชการพลเรือน พ.ศ. ๒๔๙๕ ก่อนวันประกาศใช้บังคับระเบียบนี้ให้เป็นอันใช้ได้ให้ไว้ ณ วันที่ ๓ กันยายน พ.ศ. ๒๕๐๗จอมพล ถ. กิตติขจรนายกรัฐมนตรี ประธาน ก.พ.[เอกสารแนบท้าย]๑. แบบรายงานการตรวจสอบข้าราชการที่ออกจากราชการไปแล้วกลับเข้ารับราชการ(ดูข้อมูลจากภาพกฎหมาย)[๑] ราชกิจจานุเบกษาเล่ม ๘๑/ตอนที่ ๘๘/หน้า ๖๓๒/๑๕ กันยายน ๒๕๐๗